Σούπερ Λίγκα 2019–20

Το πρωτάθλημα της Α1 Εθνικής Κατηγορίας 2019-20 ή Super League 1 ήταν το 84ο πανελλήνιο πρωτάθλημα ποδοσφαίρου (61ο από την καθιέρωση της Α' Εθνικής) και το 1ο με τη διακριτική ονομασία Σούπερ Λιγκ 1, μετά την αναδιάρθρωση στις Ελληνικές επαγγελματικές κατηγορίες .  

Διεξήχθη με τη συμμετοχή 14 ομάδων, συγκεκριμένα όσων κατέλαβαν την 1η έως και τη 13η θέση της προηγούμενης διοργάνωσης και του πρωταθλητή της Φούτμπολ Λιγκ 2018–19, που ήταν ο Βόλος. Ήταν η πρώτη αγωνιστική περίοδος με χρήση VAR  στο Ελληνικό πρωτάθλημα . 

Το πρωτάθλημα διακόπηκε για τρεις περίπου μήνες λόγω της επιδημίας του κορονοϊού στην Ελλάδα και ξανάρχισε στις 6 Ιουνίου με την διεξαγωγή των Play Off και Play Out αλλά κεκλεισμένων των θυρών για προληπτικούς λόγους. 

Στο πρωτάθλημα, ο Πανιώνιος ξεκίνησε με -6 βαθμούς, καθώς η δευτεροβάθμια επιτροπή της ΕΠΟ απέρριψε οριστικά το αίτημα του για αδειοδότηση, ενώ είχε σημαντικούς περιορισμούς στις μεταγραφές.

Πρωταθλητής, έπειτα από 3 χρόνια, αναδείχθηκε ο Ολυμπιακός για 45η φορά στην ιστορία του.  

Η Ξάνθη υποβιβάστηκε στη Super League 2 έπειτα από αγώνες μπαράζ ενώ ο Πανιώνιος υποβιβάστηκε στη Γ' Εθνική και προβιβάστηκαν από τη Super League 2 ο Πρωταθλητής ΠΑΣ Γιάννινα και ο νικητής του μπαράζ Απόλλων Σμύρνης.

Σύστημα διεξαγωγής 
Το πρωτάθλημα της Super League 1 διεξήχθη σε δυο φάσεις και για πρώτη φορά έγιναν αγώνες Play Off μεταξύ των έξι πρώτων για την ανάδειξη του πρωταθλητή, αλλά και των θέσεων που οδηγούν στις διοργανώσεις της UEFA. Παράλληλα, διεξήχθησαν αγώνες Play Out μεταξύ των 8 τελευταίων της κανονικής περιόδου, για την τελική κατάταξη και τις θέσεις υποβιβασμού.
  
Η Εκτελεστική Επιτροπή της Ε.Π.Ο., στις 31 Ιουλίου, αποφάσισε να εγκριθεί η πρόταση της Super League 1 που προέβλεπε άνοδο μιας ομάδας απευθείας και αγώνα κατάταξης μεταξύ 13ου της Super League 1 και δεύτερου της Super League 2. H τελική απόφαση ελήφθη στο διαιτητικό δικαστήριο, όπου προσέφυγε η διοργανώτρια της Super League 2, Ένωση Football League.

Συγκεκριμένα, το πρωτάθλημα διεξήχθη σε δυο φάσεις, στην κανονική περίοδο και την Β φάση. Στην Α’ φάση, διεξήχθησαν 26 αγωνιστικές οι οποίες προέκυψαν από 2 γύρους των 13 αγωνιστικών, όπου όλες οι ομάδες αντιμετώπισαν η μια την άλλη εκτός και εντός έδρας. Μετά τη λήξη της κανονικής περιόδου, οι ομάδες που κατατάχθηκαν από τις θέσεις 1 μέχρι 6, αγωνίστηκαν στο γκρουπ που ανέδειξε τον πρωταθλητή και τις ομάδες που εκπροσώπησαν την Ελλάδα στην Ευρώπη την επόμενη χρoνιά. 

Oι ομάδες που κατατάχθηκαν στις θέσεις 7 με 14, αγωνίστηκαν στο γκρουπ του υποβιβασμού, όπου στο τέλος οι 2 τελευταίες ομάδες με τους λιγότερους βαθμούς υποβιβάστηκαν στην Super League 2.

Όσον αφορά την βαθμολογία των ομάδων οι βαθμοί που συγκέντρωσαν στην κανονική περίοδο μεταφέρθηκαν στην Β’ φάση σε championship group και relegation group αντίστοιχα. Στο championship group, διεξήχθησαν 10 αγωνιστικές (2 γύρους εντός και εκτός κάθε ομάδα) και πρωταθλήτρια ανακηρύχθηκε η ομάδα που είχε μαζέψει τους περισσοτέρους βαθμούς σε κανονική και Β’ φάση μαζί. 

Αντίθετα στο relegation group, διεξήχθησαν 7 αγωνιστικές σε ένα γύρο. Πλεονέκτημα είχαν οι ομάδες των θέσεων 7-10 της Α’ φάσης, οι οποίες αγωνίστηκαν σε 4 εντός έδρας αγώνες σε αντίθεση με τις άλλες των θέσεων 11-14 που αγωνίστηκαν σε 3 εντός έδρας και 4 εκτός έδρας παιχνίδια.

Τo σύστημα βαθμολόγησης των ομάδων που ισχύει είναι, 3 βαθμοί η νίκη, 1 βαθμός η ισοπαλία και 0 η ήττα. Ουσιαστικά, η ομάδα που συγκέντρωσε τους περισσοτέρους βαθμούς στα μεταξύ τους παιχνίδια ευνοείται στην ισοβαθμία. 

Εάν μετά από αυτήν τη διαδικασία προκύπτει ισοβαθμία, τότε  σαν κριτήριο μετράει η διαφορά των συνολικών τερμάτων της κάθε ομάδας, η οποία προκύπτει από τα τέρματα που πετυχαίνει μια ομάδα και τα τέρματα που δέχεται.

Έδρες 

Στις συμμετοχές περιλαμβάνεται η σεζόν 2019-20.

Αλλαγές προπονητών

Βαθμολογία

Κανονική διάρκεια 

1  Ο Πανιώνιος ξεκίνησε το πρωτάθλημα με -6 βαθμούς λόγω μη χορήγησης άδειας για τις εγχώριες διοργανώσεις, από το Πρωτοβάθμιο Όργανο Αδειοδότησης της Ε.Π.Ο. 
2  Ο ΠΑΟΚ τιμωρήθηκε με αφαίρεση 7 βαθμών για την υπόθεση της πολυϊδιοκτησίας με Ξάνθη από το Πρωτοβάθμιο Μονομελές Πειθαρχικό όργανο του πρωταθλήματος , ποινή που επικυρώθηκε από την Επιτροπή Εφέσεων της ΕΠΟ.   Ωστόσο, τόσο ο Ολυμπιακός όσο και ο  ΠΑΟΚ  προσέφυγαν στο CAS, προκειμένου να προσβάλλουν την απόφαση της Επιτροπής Εφέσεων της ΕΠΟ, που διατήρησε ως ποινή τους -7 βαθμούς που είχαν επιβληθεί στον ΠΑΟΚ από τον αθλητικό δικαστή , ο μεν Ολυμπιακός επιζητώντας τον υποβιβασμό του ΠΑΟΚ, ο δε ΠΑΟΚ επιζητώντας την ολική αθώωσή του .  Το CAS συνεκδίκασε τις δύο προσφυγές και αποφάσισε την αναπομπή της υπόθεσης περί πολυϊδιοκτησίας ΠΑΟΚ και Ξάνθης στην Επιτροπή Εφέσεων της ΕΠΟ, καθώς έκρινε ότι η δευτεροβάθμια επιτροπή της ομοσπονδίας όφειλε να μπει στην ουσία της υπόθεσης και να εκδικάσει κανονικά, χωρίς να δεχθεί ως δεσμευτικό το πόρισμα της Επιτροπής Επαγγελματικού Αθλητισμού και αποφάνθηκε ότι, μέχρι την εκδίκαση της υπόθεσης, θα πρέπει να επιστραφούν οι επτά βαθμοί που έχουν αφαιρεθεί στον ΠΑΟΚ.  .
 
Τελικά στις 9-2-2021, με απόφαση της Επιτροπής Εφέσεων της ΕΠΟ, η ΠΑΕ ΠΑΟΚ κρίθηκε πειθαρχικά μη ελεγκτέα για την υπόθεση της πολϋιδιοκτησίας με την Ξάνθη. Για την ΠΑΕ Ξάνθη η τιμωρία παραμένει ως έχει. Γίνεται επίσης αναφορά ότι κατά της απόφασης αυτής μπορεί να γίνει προσφυγή ενώπιον του Αθλητικού Διαιτητικού Δικαστηρίου (CAS) χωρίς τελικά να προσφύγει ο Ολυμπιακός.

3 Η Ξάνθη τιμωρήθηκε  με -7 βαθμούς για την υπόθεση πολυϊδιοκτησίας με τον ΠΑΟΚ και -5 βαθμούς για μη ανακοίνωση της αλλαγής στη μετοχική σύνθεση της ΠΑΕ από το Πρωτοβάθμιο Μονομελές Πειθαρχικό όργανο της διοργάνωσης.  Η «ακριτική ομάδα» δε προσέφυγε στο CAS και έτσι η αφαίρεση των 12 βαθμών παρέμεινε , ωστόσο κατέθεσε αίτημα στη διοργανώτρια αρχή του πρωταθλήματος για μη επικύρωση της βαθμολογίας μετά την εκ νέου εκδίκαση της υπόθεσης από την Επιτροπή Εφέσεων της ΕΠΟ λόγω του CAS. Η έφεση απορρίφθηκε και έτσι μετά και από τους αγώνες μπαράζ η Ξάνθη υποβιβάστηκε στη Super League 2. 
 Οι 33 συνεχόμενοι αγώνες χωρίς ήττα  από τον Ολυμπιακό (26 στην κανονική διάρκεια και 7 στα πλέι οφ), αποτελούν το μεγαλύτερο ρεκόρ αήττητων αγώνων στο ίδιο πρωτάθλημα, όλων των εποχών. Ο τερματοφύλακας του Ολυμπιακού Ζοζέ Σα που συμμετείχε σε 48 αναμετρήσεις σε όλες τις διοργανώσεις της σεζόν, κράτησε ανέπαφη την εστία του για 28 αγώνες, γεγονός που αποτελεί  ρεκόρ.

Αποτελέσματα

Κανονική διάρκεια 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
|}

Play Off & Play Out

Play Off

Αποτελέσματα πλέι οφ

Play Out

Αποτελέσματα πλέι άουτ

Σκόρερ

Play off  Υποβιβασμού
Ξάνθη και Απόλλωνας έδωσαν  αγώνες μπαράζ για την παραμονή ή την άνοδο στην κατηγορία στις 26 και στις 29 Αυγούστου 2020. Ο Απόλλων Σμύρνης νίκησε και στα δυο ματς και ανέβηκε στη Super League 1, ενώ η Ξάνθη υποβιβάστηκε στη Super League 2 για πρώτη φορά μετά από 31 χρόνια.

Τα αξιοσημείωτα του πρωταθλήματος 
 Ο ΠΑΟΚ έκλεισε ένα ημερολογιακό έτος αήττητος (2019) . Μετά την ήττα του όμως από τον Άρη με 4-2, έχασε αήττητο σερί που είχε στο πρωτάθλημα για 51 συνεχόμενους αγώνες.
 Ο Ολυμπιακός ολοκλήρωσε αήττητος τους 26 αγώνες της κανονικής περιόδου του πρωταθλήματος και παρέμεινε αήττητος και στους 7 πρώτους αγώνες της τελικής φάσης των πλέι οφ, μέχρι να ηττηθεί την 8η αγωνιστική των πλέι οφ με 0-1 από τον ΠΑΟΚ, χάνοντας το αήττητο σερί που είχε στο πρωτάθλημα για 43 συνεχόμενους αγώνες. Πέτυχε επίσης ρεκόρ καλύτερης άμυνας στη κανονική περίοδο πρωταθλήματος με 9 μόλις γκολ παθητικό.  
 Σε μία πρωτόγνωρη κίνηση για τα ελληνικά δεδομένα, οι παίκτες του ΟΦΗ υποδέχτηκαν τον Ολυμπιακό με pasillo για την κατάκτηση του πρωταθλήματος. 
 Τη προτελευταία αγωνιστική (35) του πρωταθλήματος η ΑΕΚ υποδέχτηκε τον ΠΑΟΚ στο ΟΑΚΑ με φόντο τη δεύτερη θέση που έδινε και το δεύτερο εισιτήριο για τα προκριματικά του Τσάμπιονς Λιγκ. Ο ΠΑΟΚ έφυγε αλώβητος από το ΟΑΚΑ και με το 0–0 που απέσπασε απ’ την ΑΕΚ διατήρησε στους τρεις βαθμούς την απόστασή του απ’ τους «κιτρινόμαυρους». Ωστόσο, όπως έγινε γνωστό στο «τρίτο ημίχρονο», 12 παίκτες του ΠΑΟΚ είχαν αγωνιστεί με ληγμένα δελτία υγείας που δεν είχαν αναθεωρηθεί αν και θα έπρεπε (όπως και στις 3 προηγούμενες αναμετρήσεις του «δικεφάλου το Βορρά» με ΟΦΗ , Παναθηναϊκό, Ολυμπιακό, με αποτέλεσμα η ΑΕΚ να είχε το δικαίωμα να καταθέσει ένσταση εντός 48 ωρών για αντικανονική συμμετοχή 12 παικτών των «ασπρόμαυρων».  Η ΑΕΚ, εφόσον κατέθετε ένσταση κατά του κύρους του αγώνα, θα κέρδιζε τον αγώνα με 3–0 και ο ΠΑΟΚ θα τιμωρούταν και με αφαίρεση 3 βαθμών που θα είχε ως αποτέλεσμα το κλείδωμα της δεύτερης θέσης για την «Ένωση» (καθώς υπερτερούσε και σε ενδεχόμενη ισοβαθμία με τον ΠΑΟΚ). Τελικά η ΑΕΚ δεν κατέθεσε ένσταση.  
 Ο Πανιώνιος υποβιβάστηκε μετά από 23 διαδοχικά χρόνια στην Α' Εθνική και η Ξάνθη μετά από 31.

Παραπομπές

Εξωτερικοί σύνδεσμοι 
 

Α΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 2019–2020